Kan jeg få en dekoration på min gravsten?
​Ja. Ofte kan en tegning, en dekoration eller et særligt symbol på gravstenen fortælle mere om en person end ord.
Et hjerte kan eksempelvis symbolisere kærlighed, en rose være et symbol på et godt levet liv, og en due viser en person, der hviler trygt og fredeligt. Der findes talrige symboler i form af dekorationer, der berettter om den afdøde og videregiver de følelser, som de efterladte har for den afdøde. Samtidig giver en dekoration et personligt præg til gravstenen. Noget, de pårørende kan relatere til, der giver en gravsten en helt særlig betydning.